Downloaded from YTS.MX
Official YIFY movies site: YTS.MX
Australian erämaat.
Ikivanha aavikon ja tomun maailma.
Korkeimpien vuorenhuippujen keskellä on salainen laakso.
Tähän maagiseen keitaaseen -
lukemattomat eläimet pakenevat aavikon kuivuutta.
Niille eläimille, jotka pitävät laaksoa kotinaan,
tämä on paratiisi.
On yksi eläin, joita täällä on lukumäärällisesti eniten.
Harmaaisokenguru.
KENGURULAAKSO
Laaksossa on yli kaksi tuhatta kengurua,
ja tämä tarina kertoo niistä yhdestä.
Tässä on Mala.
Sillä on nyt edessään elämänsä suurin haaste.
Tähän saakka sen emo Lowanna on pitänyt sen lämpimänä ja suojattuna.
Nyt ensimmäistä kertaa -
Mala valmistautuu lähtemään pussin suojista.
Tervetuloa maailmaan, Mala.
Tästä eteenpäin Mala joutuu kohtaamaan monia vaikeuksia.
Sillä on vain vuosi aikaa oppia selviytymään omillaan.
Mahdollisuudet eivät ole hyvät.
Vain yksi viidestä kengurunpoikasesta selviää yksivuotiaaksi.
Paratiisissa nimittäin vaanii vaara.
Musta metsä.
Se ympäröi laaksoa.
Metsäpalojen runtelemassa metsässä ovat jäljellä vain suurimmat puut.
Ennen kukoistavan elinympäristön hiiltyneet jäänteet.
Kengurut eivät tule tänne.
Täällä asuu niiden pahin vihollinen.
Dingolauma.
Migaloo on ollut lauman johtaja jo vuosia.
Se on perheen paras metsästäjä.
Sen poika on nuori musta dingo nimeltä Miro,
joka syntyi samaan aikaan kuin Mala viime talvena.
Miro on opetellut metsästämään.
Sen on aika osoittaa taitonsa.
Lowanna on ollut täällä monta kertaa.
Se on kokenut emo -
eikä pakene Malan kanssa, elleivät ne joudu jahdin kohteeksi.
Paniikki voi koitua kohtaloksi.
Miro on vielä kokematon.
Se oppii, että aikuinen kenguru on dingoa nopeampi ja ovelampi.
Sen kannattaisi etsiä jotain hitaampaa ja haavoittuvampaa.
Kuten poikanen.
Tai emo, joka kantaa poikasta pussissaan.
Tämä on sen tilaisuus.
Emon pussissa painaa paljon Malaa suurempi poikanen,
mutta se taistelee.
Tässä vauhdissa emon on vaikea pitää poikasta turvassa.
Miro ei keskity tarpeeksi.
Se on kokematon ja huomio herpaantuu helposti.
Ja se näkyy.
Miron on opittava huolehtimaan itsestään.
Sen aika loppuu.
Aikanaan Miro jättää lauman ja perustaa oman perheen.
Kun se aika koittaa, sen on oltava parempi metsästäjä.
Kengurunpoikanen on onnekas, kun on elossa.
Se on tärkeä opetus Malalle.
Lowannan pussi ei ole enää turvapaikka.
Laaksossa on kesä.
Päivät ovat pitkiä.
Ruoho on pitkää ja kullankeltaista.
Nuoret hämähäkit lennähtelevät verkostoissa,
jotka verhoavat maaston silkkiseen huntuun.
Mala tuli ensi kertaa ulos pussista kuukausi sitten.
Sillä on nyt hieno vaaleanharmaa turkki,
kuten emollaankin.
Mala on syntynyt kengurulaumaan.
Se on poikasista nuorin ja opettelee yhä, kuka on kuka.
Jokaisella sukulaisella -
on oma persoonallisuutensa.
Kengurut kommunikoivat -
naksutuksin ja murahduksin.
Bamir, laakson suurin uros ja Malan isä,
on lauman kuningas.
Vasemman korvan repeämä on muistona taistelusta valtaistuimelle pääsystä.
Kuninkaana Bamir on ainoa uros, joka saa flirttailla naisten kanssa.
Kun se kulkee ohi,
muiden urosten on kyyristyttävä ja rykäistävä osoittaakseen kunnioitusta.
Ja Bamir kyllä muistuttaa, kuka on pomo.
Lauman reunalla on pomppiva ruskea poikanen nimeltä Buru.
Samoihin aikoihin Malan kanssa syntynyt Buru on seikkailija.
Malan ollessa haluton lähtemään pussista -
Buru on tutkinut maailmaa.
Se on jo oppinut tämän hyppyjutun.
Ongelma on, että Burulla on vain yksi nopeus.
Täyttä vauhtia eteenpäin.
Mala olisi pussissa koko ajan, jos voisi,
mutta sillä tavalla ei opi.
Kenguru, joka ei osaa loikkia,
on kenguru, joka ei pääse pakoon vaaraa.
Laumalla on laaksossa monia naapureita.
Sekä ystäviä että vihollisia.
Keneen Mala voi luottaa?
Laakson alla asuu eräs, jota kengurut eivät tahdo häiritä.
Tässä on vompatti Warrin.
Naapuruston äkäpussi.
Aamurapsuttelun jälkeen -
Warrin lähtee töihin.
Kuten kaikki vompatit, Warrin elää yksin.
Se suojelee arvokasta reviiriään.
Warrin ei siedä tunkeilijoita.
Tänään sillä on paljon harmia.
Sen reviirillä on tunkeilija.
Se syö Warrinin ruohoa.
Kuin omistaisi paikan.
Raivostuttavaa.
Warrinin on näytettävä tälle nousukkaalle, kuka on pomo.
Warrinin kiukun ymmärtää.
Kaikilla ei ole perhettä huolehtimassa.
Suojelemassa.
Keskipäivän auringossa lämpötila nousee.
Kengurut nuolevat käpäliään jäähdytelläkseen.
Sitten on aika rentoutua.
Kengurut torkahtavat vain muutaman minuutin kerrallaan -
kuunnellen toisella korvalla jatkuvasti vaaroja.
Mala oppii eri äänien merkityksen.
Kun laulu kaikuu laaksossa,
kaikki on hyvin.
Huuto on varoitus.
Kiilapyrstökotka.
Tämä on saanut jäniksen.
Siipien kärkiväli on yli kaksi metriä,
ja kotka voi hyökätä aikuisen kengurun kimppuun.
Buru ei ole edes huomannut.
Ja kotka on jahdissa.
Korkealla termiikkien yllä ratsastaen -
se etsii saalista.
Kokematon kengurunpoikanen olisi helppo ateria.
Onneksi naapuruston vartio toimii.
Suojellakseen reviiriään harakat ja korpit -
ajavat kotkan laakson reunalle asti.
Mala on ymmärtänyt, kuinka tärkeää on olla tietoinen ympäröivästä maailmasta.
Ensi kerralla Buru ei ehkä saa toista mahdollisuutta.
Kesän pitkinä päivinä ilma täyttyy purevista hyönteisistä.
Miljoonista hyönteisistä.
Se tekee kengurun hulluksi.
Mala ei tiedä, kuinka paeta näitä minimaanvaivoja.
Yksi pieni otus voi kuitenkin auttaa kengurua.
Tässä on Ville Västäräkki.
Maukas siivekäs hyönteinen on vastustamaton makupala Villelle.
Niitä on vaikea saada kiinni,
mutta Villellä on pieni temppu.
Liikehtiessään kengurut -
hätistävät ötököitä liikkeelle.
Ville hyppelee kengurulta toiselle ja iskee juuri oikealla hetkellä.
Ötökäntorjuntaan -
Mala on löytänyt uuden ystävän.
Syksy lähestyy.
Päivät alkavat lyhentyä.
Kun yö saapuu, esiin tulee upea uusi maailma.
Kuunvalossa -
laakso on outojen uusien näkyjen ja äänien tilkkutäkki.
Mala alkaa ymmärtää maailmansa sääntöjä.
Ja sen vaaroja.
Sillä on vain vielä paljon tutkittavaa.
Tämä riittää saamaan jopa aran kengurunpoikasen seikkailumielelle.
Uusi näky ilmestyy Malan eteen.
Pimeässä loistavien sienten maagiset sateenvarjot.
Metsä syttyy elämään.
Syvimmissä onkaloissa -
kiiltomadot hohtavat pimeässä.
Tuhannen kimaltavan soihdun meri.
Jokainen synnyttää oman valonsa.
Syvällä metsässä näkyy jotain vielä oudompaa.
Kuunvalo muuttaa maiseman.
Ja monia sen otuksia.
Suomut, turkki ja höyhenet imevät ultraviolettivaloa -
ja saavat aikaan uusia värisävyjä.
Pussinäädän rintaan ilmestyy vaaleanpunaista.
Kakadulla on neonvärinen harja.
Tämä harvinainen ilmiö -
näkyy näin runsaana vain Malan laakson ympärillä.
Auringon noustessa Mala on kuin uusi kenguru.
Se on vihdoin löytänyt jalkansa -
ja itsevarmuutta nauttia maailmasta emon pussin ulkopuolella.
Tämä on kuitenkin vasta ensiaskel.
Vain puolen vuoden päästä se jää yksin.
Opittavaa on vielä paljon.
Syksyn tullessa kesän uuvuttavat kuumat päivät päättyvät.
Buru ei voi lakata tuijottamasta uutta ilmiötä nimeltä sumu.
Ilmassa on muutos.
Viileä sää on aloittanut nyrkkeilykauden.
Buru on innokas liittymään mukaan.
Opittavana on useita liikkeitä.
Erilaisia lukkoja.
Paini.
Terävillä kynsillä kiinni käyminen.
Kengurun tehokkain ase on vaikein hallita.
Niiden voimakkaat potkut voivat murtaa luita.
Buru huomaa, että potkuihin tarvitaan voimaa ja tasapainoa.
Nuori Buru vasta harjoittelee taitojaan.
Mutta jonakin päivänä sen on lähdettävä laumasta -
ja taisteltava johtajuudesta.
Kuningas Bamir on aikoinaan kokenut saman.
Se on nyrkkeillyt tiensä huipulle.
Nyt se taistelee vain jos joku on kyllin rohkea haastaakseen kuninkaan.
On yksi nuori kenguru,
jonka mielestä kruunu kuuluisi sille.
Ainakin se käyttäytyy sillä tavoin naisten seurassa.
Sen nimi on Doan.
Bamirin kävely jäykin jaloin tarkoittaa kengurujen kielellä "peräänny".
Jos Doan ei alistu,
Bamirin on taisteltava.
Burulla on aitiopaikka.
Bamir yrittää lukkoa, mutta ei onnistu kaatamaan Doania.
Se yrittää uudestaan.
Virhearvio,
mutta tämä ei ole vielä ohi.
Doanin nolo virhe päättää taistelun.
Bamir tuulettaa voittoa.
Kruunu pysyy toistaiseksi sillä.
Malan tulosta ulos maailmaan on nyt kolme kuukautta.
Se ei mahdu enää pussiin.
Mala oppii parhaat polut ja oikotiet,
jotka ovat risteilleet laaksossa tuhansia vuosia.
Kukkulan laella -
Lowanna opettaa Malaa pysähtymään, katsomaan ja kuuntelemaan.
Tarkasti kuunteleva kenguru -
voi kuulla varoituksen puiden oksistosta.
Haistaa tuoksun tuulessa.
Kuulla äänen syvältä metsästä.
Ne tulevat.
Mala joutuu paniikkiin.
Se on joutunut eroon Lowannasta.
Se on eksynyt.
Aiemmin epäonnistuneen Miron täytyy nyt onnistua.
Kenguruja on niin monta, että sen on vaikea valita kohdetta.
Yksi kenguru ei juokse karkuun.
Lauman kuningas Bamir jää puolustautumaan.
Tämän kokoisen kengurun potku voi tappaa.
Dingo ottaa suuren riskin.
Se tarvitsee lauman apua,
mutta tukijoukot ovat muualla.
Miro on tehnyt toisen huonon valinnan,
aikuisen naaraan.
Se ei olisi voinut valita vaikeampaa kohdetta.
Miro jäi taas nuolemaan näppejään.
Malakin on tehnyt virheen.
Muilla naarailla on omat poikasensa.
Malan ainoa toivo selviytyä on seurata ääntä ja tuoksua Lowannan luo.
Poikanen tarvitsee todella emoaan.
Ja dingolauma on yhä jahdissa.
Bamir on pysynyt paikallaan.
Muut dingot noudattavat ruskean kutsua.
Yhdessä ne piirittävät Bamirin.
Dingot käyvät harvoin suurimman kengurun kimppuun.
Edes mahtava Bamir ei kuitenkaan voi taistella loputtomiin.
Lauma on menettänyt kuninkaansa.
Mala ei ole vieläkään löytänyt emoaan.
Se etsii -
ja etsii.
Ja sitten viimein -
tuttu tuoksu.
Tällä kertaa se on todella emo.
Ympäröivien vuorten vangiksi jäävä viileä ilma -
kerääntyy laaksoon.
Maa alkaa jäätyä.
Talvi tulee,
ja Bamirin kuoltua laakso on jäänyt ilman kuningasta.
Laumalla ei ole ankkuria.
Malan maailma on mullistunut monellakin tapaa.
Lowannan pussissa kasvaa uusi poikanen.
Mala on isosisko.
Lowannalla ei riitä enää maitoa molemmille.
Ajoitus on Malalle huono.
Pakkanen jäädyttää lehdet ja jopa ruohojen solut.
Ne hajoavat sisältä.
Kylmyydessä ruoka käy vähiin.
Ruoholla, jota Malan on pakko syödä, on pian vähän ravintoarvoa.
Monet kengurunpoikaset eivät selviä talvesta.
Dingoille ne ovat helppoja saaliita.
Laumalla on paljon suita ruokittavana.
Uusi sotureiden sukupolvi.
Pennut ovat valmiita metsästämään keväällä,
kun suurin osa uusista kengurunpoikasista tulee ulos pusseista.
Joku kuitenkin puuttuu.
Miro ei ole enää tervetullut laumaan.
Ensimmäistä kertaa se on yksin.
Kun uudet pennut syntyivät, Miro ajettiin pois laumasta.
Ilman lauman tukea sen tulevaisuus on epävarma.
Eikä talvi ole vielä pitkään aikaan ohi.
Syvä lumi peittää Malan laaksoa ympäröivät vuoret joka vuosi.
Laakso on yleensä suojassa huonoimmilta säiltä,
mutta maapallon ilmasto on yhä arvaamattomampi.
Tuisku on yllättänyt kengurulauman.
Jopa mahtava Doan joutuu hakeutumaan suojaan.
Mala tarvitsee kaiken tahdonvoimansa selviytyäkseen kevääseen asti.
Lauma keskittyy selviytymiseen talven loppuun asti.
Kevät saapuu.
Mala on selvinnyt ensimmäisestä talvestaan.
Se on ollut ulkona pussista kahdeksan kuukautta -
ja on yhä itsenäisempi.
Sen pikkusisko Dura saa nyt Lowannan kaiken huomion.
Buru näyttää yhä enemmän kypsyvältä nuorelta mieheltä.
Se ei enää tyydy nyrkkeilemään emon kanssa,
vaan rähinöi muiden nuorten urosten kanssa.
Kenguruilla on ruokaa niin paljon kuin ne jaksavat syödä.
Tässä yltäkylläisyydessä -
ei vaadita paljoa.
Mala saa kuitenkin huomata, että lämmön mukana tulee kutina.
Paksusta talvikarvasta on päästävä eroon.
Kukaan laumassa ei ole immuuni keväiselle muutokselle.
Aina opportunistinen Ville Västäräkki -
tarttuu hetkeen ja kerää rakennusmateriaalia pesäänsä.
Ruohosta ja hämähäkinseitistä koottu pesä -
tulee entistä kodikkaammaksi pienillä karvatukoilla.
Se on jo herättänyt naaraan huomion.
Pian Villellä voi olla oma perhe huolehdittavana.
Kosiskelu on myös Doanin mielessä.
Se on odottanut tätä hetkeä kauan.
Kun Bamir on poissa ja valtaistuinta tavoitellaan,
kilpailijoita on paljon.
Yksi lauman nuorista naaraista on tullut kiimaan.
Doan on ensimmäinen kosiskelija.
Naaras ei kuitenkaan ole valmis sitoutumaan.
Se loikkii laakson halki mainostaen itseään.
Jos vaikka lähistöllä sattuisi olemaan suurempi ja viehättävämpi uros.
Doan joutuu koetukselle.
Monet muutkin urokset tahtovat kokeilla mahdollisuuksiaan.
Tätä sanotaan pariutumisjunaksi.
Naaras valitsee uroksen, joka saa junan pidettyä hallinnassaan.
Jos Doan onnistuu pysymään johdossa,
tämä voi olla sen tilaisuus tulla lauman kuninkaaksi.
Kun jaossa on johtoasema, kaikki laakson urokset ovat paikalla.
Naaraan mutkitellessa johdossa oleva koiras vaihtuu jatkuvasti.
Tilanne kuumenee.
Naaras pakenee kallioiden suojaan.
Doan on uupunut, mutta panokset ovat liian korkeat.
Se alkaa härnätä kilpailijoita.
Nuoremmat urokset alkavat nahistella.
Ja naaras päättää,
ettei kukaan noista nousukkaista parittele sen kanssa.
Se pakenee nokkelasti.
Doan ei jäänyt tyhjin käsin.
Tämänpäiväisellä suorituksellaan se ansaitsi kruunun
Jonakin päivänä on Malan vuoro liittyä rituaaleihin.
Burun vielä aiemmin.
Aikuisten maailma kutsuu.
Pian Buru lähtee laaksosta.
Niin nuoret urokset tekevät.
Kevään henki valtaa koko laakson.
Rakkauden ja uuden elämän aika.
Warrin on kuitenkin yhä valppaana.
Sen reviirillä ei ole enää näkynyt tunkeilijoita,
mutta koskaan ei voi olla liian varovainen.
Voi ei.
Ongelmia tiedossa.
Ei hätää,
Warrin on enemmän kuin valmis.
Se on harjoitellut.
Se tietää, mitä tehdä.
Hetkinen.
Tämä ruohovaras vaikuttaa erilaiselta.
Voisiko se olla?
Voi hyvät hyssykät!
Se on naarasvompatti.
Elämä on täynnä yllätyksiä.
Naapuruston äkäpussi on löytänyt rakkauden.
Mala on nyt yksin,
ilman emon suojelua.
Ensimmäistä kertaa elämässään se on todella omillaan.
Miro on ollut poissa laumasta kolme kuukautta.
Silläkään ei ole tukijoukkoja.
Sillä ei ole varaa tehdä virheitä.
Mirolle ja Malalle kulunut vuosi kulminoituu tähän hetkeen.
Ne ovat nyt yksi yhtä vastaan.
Miro on täysin keskittynyt.
Mala joutuu aivan äärirajoille.
Metsästäjän ja metsästäjän välillä kaikki on pelissä.
Miroa ajoi alkukantainen vaisto, nälkä.
Malaa kuitenkin jokin vielä perustavanlaatuisempi.
Elämänhalu.
Miroa ei onnistanut tänään.
Sinnikkyydellä ja päättäväisyydellä -
siitä tulee vielä suuri metsästäjä.
Aivan kuin sen isä.
Mala on vastoin todennäköisyyttä saavuttanut tärkeän virstanpylvään.
Se on elänyt vuoden ulkona pussista.
Uudet poikaset ovat ilmestyneet kokeilemaan haparoivia loikkia -
niin kuin Mala aikoinaan.
Tuntuu kuin siitä olisi ikuisuus.
Jonakin päivänä Mala opettaa kaiken oppimansa omille poikasilleen.
Kengurujen rituaalit ja tavat,
jotka ovat pysyneet ennallaan ikuisuuksia -
tässä salaisessa, taianomaisessa laaksossa.
Tekstitys: Teija Kuivalainen